Dominikaaninen tasavalta
Dominikaaninen tasavalta on pinta-alaltaan ja asukasluvultaan Karibianmeren toiseksi suurin valtio. Dominikaaninen tasavalta käsittää pääosin Hispaniolan saaren itäosan, läntistä osaa hallitsee Haitin valtio. Kristoffer Kolumbuksen veli Bartolomeo perusti saarelle Amerikan vanhimman espanjalaiskaupungin Santo Domingon vuonna 1496.
Hispaniola
Hispaniola on saaren latinan- ja espanjankielinen nimi. Arawakintiaanit, saaren alkuperäisasukkaat, kutsuivat saarta Quisqueyaksi tai Haitiksi, joka tarkoittaa ”Vuorimaata”. Suomessa kartastot käyttävät nimeä Hispaniola.